Document ID: 31995R2948

ΚΑΝΟΝΙΣΜΟΣ (ΕΚ) αριθ. 2948/95 ΤΗΣ ΕΠΙΤΡΟΠΗΣ της 20ής Δεκεμβρίου 1995 για την προσαρμογή των παραρτημάτων του κανονισμού (ΕΚ) αριθ. 3281/94 για την εφαρμογή ενός τετραετούς συστήματος γενικευμένων δασμολογικών προτιμήσεων για την περίοδο 1995-1998 σε ορισμένα βιομηχανικά προϊόντα καταγωγής αναπτυσσομένων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3281/94 του Συμβουλίου της 19ης Δεκεμβρίου 1994 για την εφαρμογή τετραετούς προγράμματος γενικευμένων δασμολογικών προτιμήσεων για την περίοδο 1995-1998 σε ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 15 παράγραφος 3 και το άρθρο 19 του εν λόγω κανονισμού,
Εκτιμώντας:
ότι το άρθρο 15 παράγραφος 3 του κανονισμού (ΕΚ) αριθ. 3281/94 ορίζει τις διαδικασίες για την επέλευση αναγκαίων μεταβολών στο παράρτημα Ι ή το παράρτημα ΙΙ του εν λόγω κανονισμού, λόγω τροποποιήσεων της συνδυασμένης ονοματολογίας 7 ότι η συνδυασμένη ονοματολογία, για το έτος 1996, η επισυναπτόμενη στον κανονισμό (ΕΚ) αριθ. 2448/95 της Επιτροπής (2), ενσωματώνει νέα στοιχεία τα οποία έχουν επιπτώσεις στους καταλόγους των παραρτημάτων Ι και ΙΙ του κανονισμού (ΕΚ) αριθ. 3281/94 και ότι, κατά συνέπεια, είναι σκόπιμη η ανάλογη προσαρμογή των εν λόγω παραρτημάτων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γενικευμένων Ποσοστώσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα Ι και ΙΙ του κανονισμού (ΕΚ) αριθ. 3281/94 προσαρμόζονται σύμφωνα με το παράρτημα του παρόντος κανονισμού.
Άρθρο 2
Για τα προϊόντα των κωδικών ΣΟ 2905 45 00, 3301 90 21 και 3823 το προτιμησιακό καθεστώς που εφαρμοζόταν το 1995 θα εξακολουθήσει να εφαρμόζεται μέχρι τις 31 Μαρτίου 1996.
Άρθρο 3
Ο παρών κανονισμός αρχίζει να ισχύει την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1995.

Labels: 3
15
19
1